După ce două fetițe au fost încurcate la externare în luna trecută la Maternitatea din Ploiești, primele sancțiuni au fost aplicate. Comisia de disciplină a unității a decis că o asistentă implicată va primi un salariu cu 10% mai mic timp de trei luni. Pe lângă aceasta, femeia nu va mai avea voie să lucreze cu nou-născuții până când ancheta va fi finalizată.
Conducerea spitalului a declarat că acest incident nefericit a avut loc din cauza nerespectării procedurilor interne, cum ar fi verificarea brățărilor mamelor și ale copiilor. Greșeala a fost observată de familia care nu plecase încă acasă, aceștia realizând că bebelușul pe care l-au primit nu era al lor.
Fetițele, care au același nume și au fost născute în aceeași zi, sunt acum subiectul unei investigații efectuate și de corpul de control al Ministerului Sănătății.
CITEȘTE ȘI: